Újabb százmilliárdok: április 7-tõl adhatók be a kérelmek | Agrárium, mezőgazdaság és élelmiszeripar
Újabb százmilliárdok: április 7-től adhatók be a kérelmek
agrarszektor.hu 2016. április 7., csütörtök 13:09
Április 7-én nyílik meg ténylegesen az idei egységes agrár- és vidékfejlesztési támogatási kérelmek benyújtására alkalmas elektronikus felület a Mezőgazdasági és Vidékfejlesztési Hivatalnál (MVH). A Földművelésügyi Minisztérium háttérintézményeként működő MVH felkészült a kérelmek befogadására – jelentette be az agrárminiszter.
Az egységes kérelmek benyújtásával 170 ezer gazdálkodó juthat hozzá 2016-ban is az agrártámogatások legnagyobb részéhez – jelentette be Fazekas Sándor földművelésügyi miniszter. A jogosultak április 7-től adhatják be kérelmeiket a kifizető ügynökségként működő MVH-hoz, amely felkészült a benyújtási dömpingre.
Az uniós közvetlen agrártámogatások nagyságrendje 2015-höz képest gyakorlatilag nem változik 2016-ban, vagyis 1,27 milliárd eurót (mintegy 400 milliárd forintot) tesz ki. Az egységes kérelemben vidékfejlesztési jogcímek is vannak, amelyeket viszont nem az agrártárca, hanem a Miniszterelnökség felügyel.
Az egységes kérelem szankciómentes beadási határideje május 15-e, mivel azonban ez az idén hétvégére esik, május 17-ig fogadják el így a benyújtást. Ezt követően a május 18. és június 9. között beadott kérelmekre a támogatási összeg munkanaponként 1 százalékkal csökken. Az eredeti határidőig benyújtott kérelmeket május 31-ig szankciómentesen lehet módosítani. A mostani bejelentés szerint – derül ki az MTI tudósításából - az egységes kérelem 32 jogcímet tartalmaz, az MVH korábbi közlése viszont 35-öt nevezett meg. Egyes - főként vidékfejlesztési - jogcímek ugyanakkor végül kikerültek a kérelemből.
egységes kérelem | támogatás | beadás | szankció
Nyomulunk Brüsszelben, hogy sokkal egyszerűbben fizessenek
Új támogatási kérelmek: az idén sem lesz egyszerűbb
Kivégezheti a brit belügyminisztérium legújabb törvényjavaslata az angol baromfiipart
Fergeteges vígjátékkal készül a vidéki színház: ezért nem vehetünk rá mégse jegyeket
A nyári szünetben idén is jár az ingyenes meleg étel: így lehet igényelni